

**Συγχαρητήρια ΚΟΑ στον Παύλο Κοντίδη**

Στο βάθρο ανέβηκε και στο φετινό Πανευρωπαϊκό Πρωτάθλημα Laser ο Παύλος Κοντίδης! Ο Ολυμπιονίκης μας κατέκτησε το χάλκινο μετάλλιο στη διοργάνωση που διεξήχθη στην Ανδόρα της Ιταλίας 12-17 Μαρτίου 2023, καθώς τερμάτισε πίσω από τους Κροάτες Στιπάνοβιτς και Γιούρισιτς. Είναι το πέμπτο μετάλλιο του Κοντίδη σε Πανευρωπαϊκό Πρωτάθλημα μετά τα χρυσά το 2018 και το 2022 και τα χάλκινα το 2017 και το 2009.

Ο Κυπριακός Οργανισμός Αθλητισμού συγχαίρει τον Παύλο Κοντίδη για τη νέα μεγάλη διάκριση του που αποτελεί επιστέγασμα της εξαιρετικής πορείας του όλα αυτά τα χρόνια. Πολλά συγχαρητήρια επίσης στον προπονητή του, την Ομοσπονδία του, καθώς και την οικογένεια του που πάντα τον στηρίζει.